**Hodnotiace kritériá umeleckého prednesu**

1. Účastníci súťaže si môžu zvoliť text z kresťanskej poézie, či prózy v akomkoľvek žánri, v maximálnej dĺžke 5 minút pre poéziu a 7 minút pre prózu.
2. Pri prekročení stanoveného časového limitu nemôže byť prednášajúci ocenený.
3. Texty je treba predniesť naspamäť.
4. Texty môžu byť ucelené, tiež úryvky, alebo montáže.
5. **K prihláške je potrebné pripojiť text vo Worde alebo kópia z knihy, a to v 3 výtlačkoch s uvedením názvu, autora, u cudzích autorov aj prekladateľa. Všetky výtlačky musia byť čitateľné.**
6. Výkony účastníkov hodnotí odborná porota.
7. Všetci účastníci majú povinnosť zúčastniť sa slávnostného odovzdávania cien.

**DRAMATURGICKÁ PRÍPRAVA PREDLOHY**

\* vhodnosť výberu textu veku a typu recitátora

\* myšlienková a umelecká náročnosť predlohy

\* originalita a objavnosť predlohy

\* správne pochopenie obsahu a zmyslu textu

\* rozbor, členenie a úprava predlohy

\* vystihnutie žánrových a štýlových osobitostí textu

\* aktuálny výklad recitovaného textu

**TVORIVOSŤ A OSOBNOSTNÝ PRÍSTUP RECITÁTORA**

\* schopnosť vnútorného videnia a cítenia recitátora

\* schopnosť vytvorenia vzťahu, názoru a postoja k textu

\* hlasová a rečová technika recitátora

\* originalita a kultivovanosť rečového prejavu a vystupovania

\* tvorivá práca s recitátorskými výrazovými prostriedkami

\* funkčnosť použitia slovných a mimoslovných prostriedkov

\* výstavba, gradácia a pointovanie prednesu

\* miera rozumovej a citovej účasti na prednese

**PÔSOBIVOSŤ PREDNESU NA POSLUCHÁČA**

\* kontakt a adresnosť s poslucháčom

\* presvedčivosť interpretácie

\* pôsobenie recitátora ako osobnosti a originálnosť jeho výkonu.